**­­­TUUSULAN KUNTA** **Esityslista** 3/2017

Riihikallion kehittämistoimikunnan kokous

Aika: **26.04.2017 klo 18.00 – 19.45**

Paikka: Lyylin kahvila, Pellavamäentie 5

Kutsutut: ~~Heidi Farén (pj)~~

 Terhi Yliselä (sihteeri)

Markus Meckelborg

Aulikki Baas-Kuronen

 Liisa Kirves

Ritva Nuutinen
Esko Makkonen

 Ville Harju

 Mika Kolehmainen

 ~~Laura Åvall~~

 Jere Pulska

Kutsuvieras Risto Kanerva

**ASIALISTA**

1. **Kokouksen avaus**

Varapuheenjohtaja avaa kokouksen klo 18.00.

1. **Läsnäolijoiden ja päätösvaltaisuuden toteaminen**

Todetaan läsnäolijat. Kokous on päätäntävaltainen.

1. **Nuotiopaikka Riihikallioon**

Liikuntapäällikkö Risto Kanerva kertoo vaihtoehdoista, millainen ja miten nuotiopaikka Riihikallion metsikköön olisi mahdollista tehdä. Todetaan, että kunta ei pysty ottamaan vastuuta paikan ylläpitämisestä eikä polttopuiden toimittamisesta. Tämän vuoksi kehittämistoimikunnan tulee organisoida paikan pitäminen siistinä.

Päätetään tehdä perussuunnitelma ja toimittaa se Risto Kanervalle ennen toimikunnan toimikauden päättymistä. Tavoite olisi, että nuotiopaikka avattaisiin kuntalaisten käyttöön

Riha 100- tapahtumassa elokuussa 2017.

Kehittämistoimikunta jalkautuu katsomaan sopivan paikan nuotiopaikalle. Paikka on katsottu siten, että paikalle pääsee myös liikuntaesteiset ja se on näin ollen myös palvelukeskuksen asukkaiden tavoitettavissa. Päätetään, että aluksi paikalle laitetaan vain kiinteät penkit, nuotiopaikka ja roska-astia. Jos alue säilyy ilkivallalta, voidaan paikkaa kehittää myöhemmin

esim. laavulla. Todetaan, että koska myös koulu ja päiväkoti ovat paikan todennäköisiä käyttäjiä, pyydetään myös näitä tahoja paikallisyhdistysten lisäksi nuotiopaikan ylläpitämiseen avuksi.

1. **Riihikallion palvelukeskuksen kerhotilat**

Asiaa hoitava puheenjohtaja Heidi Farén on estynyt, joten siirretään asia seuraavaan kokoukseen.

1. **Riha 100 – tapahtuma la 26.8.2017**

Todetaan, että tapahtuman tiimoilta ei ole uutta tietoa tällä hetkellä.

1. **MLL:n etelä-Tuusulan Kevätliikahdus-tapahtuma la 6.5.2017**

Kehittämistoimikunta on lupautunut hoitamaan Kevätliikahdus- tapahtuman lettujenpaiston. Sovitaan työnjaosta ja suunnitellaan tarvittavat hankinnat. Päätetään, että toimikunnan varoja käytetään tarvikkeiden hankkimiseen.

1. **Siivouspäivä la 27.5.2017**

Sovittiin, että haetaan lupaa tapahtuman järjestämiseen Pellamäentien/Haukantien risteyksestä Riihikallion koulun jättöpaikkaan saakka kevyenliikenteen väylälle. Ohjataan tapahtumaan osallistuvat myyjät väylän reunalle siten, ettei kulkeminen esty. Liisa Kirves hoitaa luvan hakemisen. (lisäys 28.4.: Lupa saatu) Heidi Farén voisi hoitaa tapahtuman markkinointimateriaalin tuottamisen.

1. **Muut mahdolliset asiat**

Kehittämistoimikuntaa on pyydetty selvittämään, missä kuntalaisen on mahdollista päästä Riihikallion sivukirjaston sulkeuduttua esim. maksamaan tietokoneella laskuja, jos ei ole omaa tietokonetta ja nettiyhteyttä.

Keskustellaan mahdollisuudesta saada tietokonetta Lyylin kahvilaan palvelukeskuksen alakertaan, sekä mahdollisuudesta käyttää tietokonetta Riihikallion koululla. Sovitaan, että Markus selvittää onko mahdollista käyttää nuorisotilan koneita tai Kirre-kirjastoauton konetta.

1. **Uuden kokousajan sopiminen**

Seuraava kokous pidetään keskiviikkona 24.5. Lyylin kahvilassa klo 18.00 alkaen.

1. **Kokouksen päättäminen**

Varapuheenjohtaja päättää kokouksen klo 19.45.